Klopp skuffet etter nytt Liverpool-tap: – Selvsagt ikke bra
Italieneren sendte Napoli i ledelsen etter et drøyt kvarter. Deretter serverte han Arkadiusz Milik, som scoret 2-0 målet etter en snau halvtime. Tidlig i 2. omgang ble det 3 – 0 ved Amin Younes. Også denne gang var Insigne involvert i og med at han skjøt et skudd som Simon Mignolet måtte gi retur på. Younes kunne til slutt trille ballen enkelt i mål. 163 centimeter høye Insigne boltret seg, og Liverpool-forsvaret avslørte svakheter. – Vi har en ny uke som vi skal bruke på å bli friskere fysisk, men vi må ta bedre avgjørelser. Det var selvsagt ikke bra. Vi har tapt et par kamper, vi prøver å bruke dem og jeg er ganske sikker på at vi kommer til å bli bedre fotball når det blir nødvendig, sier Klopp ifølge Goal-journalist Neil Jones. Liverpool har nå sluppet inn hele ti baklengsmål på fire kamper. – Vi slipper inn to enkle mål, mister ballen og slipper inn på kontringer. Vi er nødt til å forsvare oss bedre eller ikke miste ballen. Dette er sommerens nest siste treningskamp, og Liverpool manglet spillere som Mohamed Salah, Sadio Mané, Roberto Firmino og Alisson Becker. Nyervervelsen Harvey Elliott (16) - hentet fra Fulham - fikk sin debut mot slutten. Liverpool byttet alle utespillerne underveis. – Han er her på grunn av talentet sitt. Han hadde muligheten til å gå andre steder, men han ville hit, sier Klopp om Elliott. Liverpool har den siste tiden tapt 2 – 3 for Borussia Dortmund og 1 – 2 for Sevilla, samt spilt 2 – 2 mot Sporting Lisboa. Carlo Ancelotti hadde instruert sine menn til å stoppe Liverpools back-duo Trent Alexander-Arnold og Andy Robertson - og lyktes fullt ut med det. – Liverpool reiste langt, så det kan være vanskelig å bli klar. Hvis laget er klart nå, to uker før sesongen, er det noe som er feil, sier Ancelotti. Kampen gikk på Murrayfield stadium i Edinburgh, der det var 65 000 tilskuere. Mange av dem kom for å hylle Champions League-vinnerne. Liverpool-spillerne ble igjen på banen etterpå - til fansens store glede. les ogsåLiverpools neste treningskamp er mot Lyon onsdag. Så er det Community Shield mot Manchester City neste søndag. PS: Også Arsenal måtte gi tapt mot utenlandsk motstand. Dembele scoret to ganger da Lyon snudde til 2 – 1.
(Liverpool – Napoli 0 – 3) Jürgen Klopp roper ut sin frustrasjon. Anført av en glitrende Lorenzo Insigne ble Liverpool påført sitt tredje tap på fire kamper.